RAKUDA, ALΓWEM N SLIMAN— July 12, 2013 0 144
Buba Azegzaw: Anaẓur d umyaru. IssafeY-d kigan n iḍrisen s tmaziYt g iYmisen d tesYunin g Meṛṛuk.
Kud izzuYruṛ yettirir. Sliman ur da isuggur deffir-as. Dat-as ag tella tnezruft tameqrant mm-igida ieerrcen. Ddunit. Ḍar-as lliY nek, alYwem-nnes. Yan g ukabar. Afella n tadawt-inu tqeeeec yat trumit tgellint ur da tsawal wala trurad ineYmisen. Tfesta ar tsuggur s tafuyt d tnezruft d nek ar ttetter rebbi-nnes i wYlay n tafuyt ad iḥlu. Laḥ azgu laḥ isignew laḥ… yan wass isskern iYef-nnes mek nna ira.
LliY g meẓẓiyeY ur iyi-nnin hat ad geY asnay i yirumiyen. Ur ssineY. DdiY-d s iYef n leerg am kull ileYwman. Ieejbi lḥal. Ar snuyeY irumiyen d trumiyin. Ar ttelmadeY lexdemt iliY tawuri. Ur ssineY mayd ttinin. Ar ttelmadeY cwi cwi alliY giY alYwem n irumiyen. Amezwaru. Isem-inu yaYul iga : Rakuda.
Yeḥla Yuri ad ssexlaeeY tirumiyin. Timeẓẓanin. “Au secour..!!” da ttedduY s ttawil. Cwiy nedheY. Cwiy ar reggweleY amm g lakuṛs (la course). Ar ttehḍareY ar ssduwwareY iYef ammi riY ad tent-qerrceY. Lehḍert u ṣafi. Tarumit-lliY n Ḥmad Rra tga tahulandit. Yat terbatt yeḥlan awed g zzin. Llah ieemmerha selea. Talnin-nnes zegzawent yessentel-tent yan wazzar n tamimt. Zzin ar yetteddu. Nek dda ur igin amdan teḥla Yuri ajjenn akw icemkaren-ddeY n gidu.
Tsul tella afella n tadawt-inu. RiY ad ids hedṛeY cwiy tessumeY-iyi tadawt. Wa tamukrist-aya. Medden mec gwden da ssumuYen s ubeẓẓid. Tamara safi. NniY-as bennaqs !!
Sliman isul ar yetteddu ar yettirir. Ur t akw igi ṛebbi. Ur yessin mayd ijran ḍar-as. Zund kul id bu ileYwman, ur yessin g iles-nneY Yas “utecc!!” dda ur igin awal. Iḥla Yur medden ad iYilen idd is ur nessin walu nekweni ilYwman. Ar ttefraḥen ad ilin abda afella n kull lxalayeq yaḍen. Amdan yessker i uqeṛṛu-nnes taḍfi n tudert xef tdiwwa n ileYwman.
QneY imejjan kud yettirir Sliman. MeqteY irir-nnes. Ugar n 10 n iseggwasen a-ya yettirir ‘la même chanson’. Wah! bezzaf. Kud yettirir yettisil Yas i wawal-nnes. Agerḍ-nnes iga Yurs wahli a lḥal. Tawargit ag nn-yella mad igenna mad uress. BeddeY! Isul ar yettedu. Tḍer lexzant s akal.
Ur akw d-yawiy acḥal is nek d tarumit nsul ḍaras. Yedda. IYley-nn taleregt. Iḍaṛṛen-inu Yzan akal. Tarumit afella n tadawt-inu ibbiy degs lḥiss. Teggwed ffYen-tt idammen wala tYiy ad d-tessufeY taYuyyit tYer-d i Sliman.
“Pliz.!!” Nek ur mmerxiceY
Tafuyt tedda teYley. Yeṣfa uYlay-nnes ur igi imci seg wahli. “pliiz..” walu mayd am-isellan a benti. Tcebber tesYer xef thawitt. Iḍarren-nnes ar ttergigin. Nekk myareY medden yetteggwden d wida yettergigin. Llah yexliha marka.
RiY ad as-sawleY iniY-as:
” Ad ur teksuḍ-t walu a madame, hat ur telli ḥetta yat tmukrist. Nekk hat ur da ttsettaY medden. Hat ḥeṛmen. Nekk giY “vegetarian” beeda. Do you understand ? “
NniY day ur yenni ad as-yaf lḥal mec as-sawleY. Ad teffeY ixef-nnes. Wah alYwem isawalen tamaziYt d tnegliziyt. Wiha!! Ur riY awd ad sgiwteY id steriotypes Yef ileYwman. FesteY nniY mar ad yakwi Ssi Sliman. Inchallah, nnan-t igiyyaḍen.
Tarumit-inu iceqqa-yas lḥal. SsneY is da talla mac ur riY ad ẓars nn-suggreY. Ur tessin idd ad tall mid ad tayell mid ad teffeY tagerrawt-nnes. Nekk wellah ar digi teqquma tgellint. Ur ssineY matta tmaḍunt degs yellan. Medden gan “très fragiles”. KerheY ad asen-tini alYwem ad iyi-igan kan “Post Traumatic Stress” nYedd ka n tmaḍunt tasikulujit yaḍen.
Wa Ssi Sliman. NniY-as gri d ixef-inu. Matta bu yileYman tgit. Bu ixxan (haca ssamein). Idd nekk ad ilaq ad ak-sslemdeY tawuri. Hiyya nek giY Bu Medden g udYar n key Bu IleYwman. Ẓẓmer ! ZeefeY acku usiY anezgum n tamalayt n Tnezruft. Mayd YifneY ttinin irumin. Ur riY ad iniY nek Yas alYwem ur iyi-igi ṛebb. Urdd ccYel-inu.
NniY diY ad as-nn-sawleY i trumit iniY-as: “Cuf a madame. Nekk ur am-riY Yas lxir. Wellah. Nek a
madame xedmeY g ssiyyaḥa (tamalayt) ugar n 14 n useggwas. Seggwat Sliman. SsneY kulci. SsneY akwed awal-nnem d wahli n ilswen yaḍen. waxxa da d-ttraran id Sliman iqariḍen xef tdiwwa-nneY. Ar ttsettan
tiYrad-nneY. Ur asen-kriheY walu walayenni han kemm ar ttiẓird s talnin-nnem. DYi ur kem-yeṭṭas awed maelem. Γas qqim trankil.”
Ẓund ammi teYra g tektay-inu. ΓaleY is iyi-tenna: “A Sidi Rakuda, nek ur dd tin ixef-inu. Waxxa nek ur giY talYwemufubitt, key da tqeṛṛact, da tesfuẓẓuḍ-t, ar tessutuft xef wudmawen n medden. Ul-nnek yengal ar
ttieeqqilt i lear…
“Uhu a madame. Ssurf-i. Γas tiḥellal d lekdub d txendallasin ayenna. Tetkwarem-issen. Amdan ira ad yaf kul lxalayq. Yessmeg akw aytmas daccen a yilYweman. Amdan ira afella afella. Ira ad igeld. Nenna-as waxxa a sidi Yas ddu. Nboykotta-t. Ur nri ad as-nsawel. Acku kwenni ur tesliḥem. Ur nri ad awen-nsawel ar awen-nesseflid ar nsawal geraY. Iceqqa-awen lḥal acku ur tessinem mayd Yifun nettini .Wasa darneY tilluYma-nneY, tamagit-nneY taleYmant tuf-aY tudert. Ur da nettiksiḍ ḥetta yan. Ar nxeddem d medden waxxa gan “lxaṭar” a madame. Da Yerrsen s ijenwiyen. Gan iYeḍḍaren. Ur tessint acku ur ǧin tgit talYwemt. Tessent nnik maY ur da tYerrsem i aytmatun ar ten-tesYusem s lbaṛud.”
Tbeddel tṛumit n ṛebbi tuYal tger yat tYuyyit allig mneqqren igudar. “Au secour!, help!, help!!” Cwiy han Sliman yiwi-t-id uzwu amm lciḍ. S tarula as-d-ireggwel, kud tYewwat tṛumit. TeffeY ixef-nnes. Nek ur ssineY mayd as-sskareY. CcYel n bnadem ur as-ssineY. NeYed awed ur riY. sneY idd is nek ayd iqann ad amẓeY ameeraḍ d treggam. Mac nniY mec ur as-sneeiteY i Sliman, mec ur t-sseYriY ass-a hat ur giY AlYwem Amhari Abaylal Camelus-Dromedarius bu laṣel Acamelidae Aqbuṛ Azedgan.
Kud d-yettikmir smmectageY iḍarren d ixef ur tt-iwiyeY g taqqurt n tṛumit. NedreY s wawal-nneY nniY-as :“sugger is tedderYelt?”. LliY g ira ad yameẓ lexzant ssnaleY-as ixef-inu ad nn-iereq. Ieawd yeddud. Ar d-ittikmir s ttawil.
Yeẓra s talnin-nnes yat tfiYra taxatart taYwezzaft tazurart mi ukleY ixef s yan uḍar akelY-as adis d tgejjimt s wayeḍ. FfYen-t idammen s tasa. YaYul ikkes-d taYruct seg tama n tṛumit ar d-yettenmili ssekreY-as abrid yeldi-tt-d, iger-iss, yakel-as ixef allig as-sellaY tesswiẓẓey. Iger-iss diY s ttisae. Ar tt-yekkat allig temmut. Ar d-yettali Sliman s ttawil. SsneY is yukez lafut-nnes. Yagel-d allen ẓari suggreY-nn. Mnaqarent talnin-nneY. Iḥeccem, yader tinnes. Issen is giY tireft i twaYit. TifiYra ur tessin lehḍert. Da ttqerrac ar tneqqa.
UǧiY-as lexzant neg demi-tour. Tafuyt tedda teYly seg wahli. Taṛumit teẓra kulci. Tessen, telmed. Ur yad da ttergigi wala teggwed. Ar nettegez s kraḍ idneY s ttawil. syafaY idd is liY atig waxxa medden tgezzul-asen tzikert n tmektit da ttettun deYya.
* Rakuda : AlYwem s tjappunit
Yaru-t: Buba Azegzaw
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn